井欄樹

井欄樹係香港新界西貢區嘅一個地方，位置喺將軍澳西北、飛鵝山東南同埋大上托隔離嘅清水灣道沿線一帶，九龍觀塘區四順及安達臣道以東，壁屋同埋白石窩以西。喺1866年，「井欄樹」呢個名已經喺英國人出版嘅地圖裡面出現。井欄樹喺1960年代被旅行人士稱之為「小夏威夷」。

井欄樹村 
井欄樹村係坑口鄉轄下一條村，係井欄樹嘅主要聚居地，村民多為客家人，全盛時達二千幾人，以「邱」或「丘」姓為主。村民話呢條村始建於清朝雍正年間，而村內現存嘅邱氏祠堂就顯示喺清代道光九年建立。井欄樹村嘅村名係因為「地形似井而樹木茂盛」而得來。

2011年12月中，條村嘅邱氏井溪雲龍堂舉辦三十年一次嘅井欄樹安龍清醮以祈求村運亨隆。每三十年舉行安龍清醮，隨咗周期比較長，唔易重覆參與外，同昔日客家喃嘸師傅主持嘅儀式，包括男扮女裝作法事、上刀梯同埋唱歌等（西貢區